CELEX: 32009R1233
Language: fi
Date: 2009-12-15 00:00:00
Title: Komission asetus (EU) N:o 1233/2009, annettu 15 päivänä joulukuuta 2009 , erityisen markkinatukitoimenpiteen vahvistamisesta maitoalalla

16.12.2009   
            
            
               FI
            
            
               Euroopan unionin virallinen lehti
            
            
               L 330/70
            
         
      KOMISSION ASETUS (EU) N:o 1233/2009,
   annettu 15 päivänä joulukuuta 2009,
   erityisen markkinatukitoimenpiteen vahvistamisesta maitoalalla
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 186 artiklan ja 188 artiklan 2 kohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Maitotuotteiden maailmanmarkkinahinnat ovat laskeneet erityisesti kysynnän vähennyttyä finanssi- ja talouskriisin vuoksi. Maitotuotteiden hinnat yhteisön markkinoilla ovat myös laskeneet huomattavasti kriisin ja tarjonnan vaihteluiden vuoksi.
            
         
               (2)
            
            
               Maitotuotteiden hintojen lasku Euroopan unionissa on vaikuttanut voimakkaasti tuottajahintoihin. Kestävälle tasolle elpymiseen tarvitaan pitkä aika. Sen vuoksi on aiheellista myöntää jäsenvaltioille määräraha niiden maidontuottajien tukemiseksi, joihin maitoalan kriisi vaikuttaa vakavasti ja joilla on näissä olosuhteissa maksuvalmiusongelmia.
            
         
               (3)
            
            
               Kullekin jäsenvaltiolle myönnettävät määrärahat lasketaan perustuen kiintiövuoden 2008/2009 maidontuotantoon kansallisissa kiintiöissä. Jäsenvaltioiden olisi jaettava kyseinen kansallinen käytettävissä oleva määrä puolueettomin perustein ja syrjimättä sekä vältettävä markkinoiden ja kilpailun vääristymistä.
            
         
               (4)
            
            
               Tämä asetus olisi pantava täytäntöön ottaen huomioon kunkin jäsenvaltion institutionaaliset järjestelyt.
            
         
               (5)
            
            
               Maidontuottajien tuki olisi myönnettävä yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (2) 3 artiklan 1 kohdan b alakohdassa tarkoitettuna maatalousmarkkinoiden sääntelemiseksi toteutettavana interventiona.
            
         
               (6)
            
            
               Talousarvioon liittyvistä syistä yhteisö rahoittaa maidontuottajille myönnettävästä taloudellisesta tuesta jäsenvaltioille aiheutuneet menot ainoastaan, jos kyseiset tuet maksetaan tiettyyn määräaikaan mennessä.
            
         
               (7)
            
            
               Avoimuuden sekä kansallisten määrärahojen valvonnan ja moitteettoman hallinnon varmistamiseksi jäsenvaltioiden olisi ilmoitettava komissiolle tuen myöntämismenetelmien määrittelemiseksi käytetyt puolueettomat perusteet ja markkinoiden vääristymisen estämiseksi toteutetut toimet.
            
         
               (8)
            
            
               Sen varmistamiseksi, että maidontuottajat saavat tukea mahdollisimman pian, jäsenvaltioiden olisi voitava soveltaa tätä asetusta mahdollisimman nopeasti. Sen vuoksi sen olisi tultava voimaan viipymättä.
            
         
               (9)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Jäsenvaltioiden on käytettävä liitteessä vahvistetut määrät puolueettomin perustein ja syrjimättä tukeakseen maidontuottajia, joihin maitoalan kriisi vaikuttaa vakavasti, edellyttäen että kyseiset tuet eivät vääristä kilpailua.
   2 artikla
   1.   Tämän asetuksen 1 artiklassa säädettyjä toimenpiteitä on pidettävä asetuksen (EY) N:o 1290/2005 3 artiklan 1 kohdan b alakohdassa tarkoitettuina interventioina, joiden tarkoituksena on säännellä maatalousmarkkinoita.
   2.   Jäsenvaltioiden on suoritettava 1 artiklassa tarkoitettuun tukeen liittyvät maksut viimeistään 30 päivänä kesäkuuta 2010.
   3 artikla
   Jäsenvaltioiden on toimitettava komissiolle seuraavat tiedot 1 artiklassa säädetyn tuen osalta:
   
               a)
            
            
               viipymättä ja viimeistään 31 päivänä maaliskuuta 2010 kuvaus tuen myöntämismenetelmien määrittelemiseksi käytetyistä puolueettomista perusteista ja markkinoiden vääristymisen estämiseksi toteutetut toimet;
            
         
               b)
            
            
               viimeistään 30 päivänä elokuuta 2010 tuen maksetut kokonaismäärät ja tuensaajien lukumäärä ja tyyppi.
            
         4 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä joulukuuta 2009.
      
         
            Komission puolesta
         
         José Manuel BARROSO
         
         
            Puheenjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 209, 11.8.2005, s. 1.
   
      LIITE (1)
      
      
                  miljoonaa. euroa
               
            
                  BE
               
               
                  7,212824
               
            
                  BG
               
               
                  1,842622
               
            
                  CZ
               
               
                  5,792943
               
            
                  DK
               
               
                  9,859564
               
            
                  DE
               
               
                  61,203560
               
            
                  EE
               
               
                  1,302069
               
            
                  IE
               
               
                  11,502500
               
            
                  EL
               
               
                  1,581891
               
            
                  ES
               
               
                  12,792178
               
            
                  FR
               
               
                  51,127334
               
            
                  IT
               
               
                  23,031475
               
            
                  CY
               
               
                  0,316812
               
            
                  LV
               
               
                  1,445181
               
            
                  LT
               
               
                  3,099461
               
            
                  LU
               
               
                  0,597066
               
            
                  HU
               
               
                  3,565265
               
            
                  MT
               
               
                  0,084511
               
            
                  NL
               
               
                  24,586045
               
            
                  AT
               
               
                  6,052604
               
            
                  PL
               
               
                  20,211209
               
            
                  PT
               
               
                  4,084693
               
            
                  RO
               
               
                  5,010401
               
            
                  SI
               
               
                  1,143094
               
            
                  SK
               
               
                  2,034727
               
            
                  FI
               
               
                  4,831752
               
            
                  SE
               
               
                  6,427521
               
            
                  UK
               
               
                  29,260698
               
            
                  EU-27
               
               
                  300,000000
               
            
         (1)  Perustuu kiintiövuoden 2008/2009 maidontuotantoon kansallisissa kiintiöissä.